Wessel halála és a "Horst-Wessel-Lied" elterjedése beleillett a nemzetiszocialista mártír-kultuszba, ami az 1923-as sörpuccs 16 áldozatával vette kezdetét és Goebbels éveken át felhasználta Wessel mártírságát a propagandában. Az 1934-es nürnbergi pártnapon a Hitlerjugend egyik csoportja egy keresztényellenes dalt énekelt, melyben ezek hangzottak el: "„Nincs szükségünk keresztény igazságra … Mi nem Krisztust, hanem Horst Wesselt követjük”". Wessel nevét gyakran említették a nemzetiszocialista ideológia fő tanainak alátámasztására. A "Völkischer Beobachter" egyik háború alatti cikkében például Wesselt "„a Barna Forradalom hősének”" nevezte és az "„áldozati halálára”" úgy hivatkozott, mint ami "„szenvedélyesen feltüzelte követők millióit”". Az újság Wesselre továbbá úgy utalt, mint "„a fegyveres erők szabadságért és a Nagynémet Birodalom hazájáért folytatott harca mögötti mozgató erőre”".